91. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 9427 της 19/21 Ιουλ. 1982 (ΦΕΚ  Β΄ 501) Συγχώνευση Οργανικών Μονάδων Ε.Ο.Τ. Έχοντας υπόψη τις διατάξεις : 1.α)Του άρθρ. 14 του Νόμ. 1232/82 όπως ερμηνεύτηκε με την παρ.3 του άρθρ.4 του Νόμ. 1256/82 «για την πολυθεσία την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το ελεγκτικό Συνέδριο, το Ν.Σ.Κ. και άλλες διατάξεις». β)Του Νόμ. 1624/51 «περί κυρώσεως, τροποποιήσεως και συμπληρώσεως του Α.Ν. 1565/50 «περί συστάσεως του Ε.Ο.Τ.». γ)Του Π.Δ. 884/76 «περί κανονισμού διαρθρώσεως των υπηρεσιών και καταστάσεως του προσωπικού του Ε.Ο.Τ.». 2.Την υπηρεσιακή ανάγκη αναδιαρθρώσεως των Υπηρεσιακών Μονάδων του Ε.Ο.Τ., μετά την κατάργηση της Γενικής Δ/νσεως και των Υπηρεσιών του Ε.Ο.Τ. και την μετατροπή της θέσεως Γενικού Διευθυντή σε θέση Αναπληρωτή Γενικού Γραμματέα με βαθμό β΄ Ειδικών θέσεων, αποφασίζουμε: Άρθρο Μόνο.-1.Συγχωνεύουμε τις αναφερόμενες παρακάτω Δ/νσεις της Κεντρικής Υπηρεσίας του Ε.Ο.Τ. ως εξής : α)Τις Δ/νσεις :Δ΄ Δημοσίων Σχέσεων και Ε΄ Διαφημίσεως (άρθρ. 7 και 8 του Π.Δ. 884/76) σε μια Δ/νση Δημοσίων Σχέσεων – Διαφημίσεων. Η άνω Διεύθυνση Δημοσίων Σχέσεων – Διαφημίσεων διαχωρίστηκε στις διευθύνσεις, α)Δ΄ Δημοσίων Σχέσεων β)Ε΄ Διαφήμισης, από την 536269 Ειδ. 361/3-6 Δεκ. 1990 (ΦΕΚ Β΄ 773) απ. Υπ. Τουρισμού. β)Τις Δ/νσεις: ΣΤ΄ Εγκαταστάσεων Διαμονής και Εστιάσεως και Θ΄ Επιθεωρήσεως (άρθρ. 11 και 14 του Π.Δ. 884/76), σε μια Δ/νση Εγκαταστάσεων και Επιθεωρήσεως. Για την νέα διάσπαση της άνω Δ/νσης Εγκαταστάσεων και Επιθεωρήσεως βλέπε την 529701 ειδ. 285/18 Σεπτ.- 5 Οκτ. 1990 (ΦΕΚ Β΄ 634) απ. Υπ. Τουρισμού, κατωτ. αριθ. 123. γ)Τις Δ/νσεις: ΙΓ΄ Περιουσίας και ΙΔ΄ Εκμεταλλεύσεως (άρθρ. 20 και 21 του Π.Δ. 884/76) σε μια Δ/νση Περιουσίας και Εκμεταλλεύσεως. Για την νέα διάσπαση της άνω Δ/νσης Περιουσίας και Εκμεταλλεύσεως βλέπε την 529701 ειδ. 285/18 Σεπτ. – 5 Οκτ. 1990 (ΦΕΚ Β΄ 634) απ. Υπ. Τουρισμού, κατωτ. αριθ. 123. δ)Η Δ/νση Οικονομικού (άρθρ. 19 Π.Δ. 884/76) μετονομάζεται σε Δ/νση Οικονομικών Υπηρεσιών. 2.Οι συγχωνευόμενες Δ/νσεις αποτελούν εφεξής υπηρεσιακές μονάδες των νέων Δ/νσεων με αρμοδιότητες τις αντίστοιχες των συγχωνευομένων. 3.Στις νέες Δ/νσεις και υπηρεσιακές μονάδες ως και στις περιφερειακές Δ/νσεις του Ε.Ο.Τ. προΐστανται οι, με απόφαση του Αναπληρωτή Γενικού Γραμματέα οριζόμενοι από τους κατά την δημοσίευση της παρούσης αποφάσεως προϊσταμένους των συγχωνευομένων Δ/νσεων ή άλλοι υπάλληλοι, σύμφωνα με τις διατάξεις του Π.Δ. 884/76 σε συνδυασμό με τις διατάξεις της παρ. 3 του άρθρ. 11 του Νόμ. 1256/82. Για τον ορισμό προϊσταμένων στις υπηρεσιακές μονάδες που υπολείπονται μετά τον κατά το προηγούμενο εδάφιο ορισμό προϊσταμένων, έχουν εφαρμογή οι οικείες διατάξεις του Οργανισμού σε συνδυασμό με τις διατάξεις της παρ. 3 του άρθρ. 11 του Νόμ. 1256/82. Οι διατάξεις περί προσωπικού του Π.Δ. 884/76 δεν θίγονται. 4.Μετά την ανωτέρω αναδιάρθρωση και συγχώνευση των υπηρεσιακών μονάδων του Ε.Ο.Τ. όλες οι από τις κείμενες διατάξεις προβλεπόμενες αρμοδιότητες που αναφέρονται σε θέματα προσωπικού, μονίμου και μη μονίμου υπό οιαδήποτε σχέση δημοσίου ή ιδιωτικού δικαίου που υπηρετεί σε όλες τις υπηρεσίες του Οργανισμού όπως και στις εξαρτώμενες από τον Οργανισμό μονάδες αυτεπιστασίας και εταιρείες, ως και οι σχετικές με την εν γένει υπηρεσιακή κατάσταση (μεταβολές, μεταθέσεις, προσλήψεις, απολύσεις, πειθαρχικό έλεγχο κ.λ.π.) αυτού, τόσο για τις συγχωνευόμενες όσο και για τις διατηρούμενες υπηρεσιακές μονάδες, θα ασκούνται εφεξής αποκλειστικά από τον Αναπληρωτή Γενικό Γραμματέα του Ε.Ο.Τ., που θα μετέχει ως εισηγητής στο Δ.Σ. επί των ανωτέρω θεμάτων κατά τις κείμενες διατάξεις. 